MUNICIPIUL CRAIOVA

CONSILIUL LOCAL AL  MUNICIPIULUI CRAIOVA



                                HOTĂRÂREA NR.39
privind trecerea din domeniul public, în domeniul privat, a unor bunuri care aparţin municipiului Craiova, în vederea scoaterii din funcţiune, casării şi valorificării
        Consiliul Local al Municipiului Craiova întrunit în şedinţa ordinară din  data de 29.01.2026;
            Având în vedere referatul de aprobare nr.16312/2026, raportul nr.16349/2026 al Direcţiei Patrimoniu și raportul de avizare nr.19555/2026 al Direcției Juridice, Asistență de Specialitate și Contencios Administrativ prin care se propune trecerea din domeniul public, în domeniul privat, a unor bunuri care aparţin municipiului Craiova, în vederea scoaterii din funcţiune, casării şi valorificării și avizele nr.1/2026 al Comisiei I - Buget Finanţe, Studii, Prognoze şi Administrarea domeniului, nr.1/2026 al Comisiei III -Servicii Publice, Liberã Iniţiativã şi Relaţii Internaţionale și nr.1/2026 al Comisiei V- Juridică, Administraţie Publică şi Drepturi Cetăţeneşti;        

       În conformitate cu prevederile Ordinului Ministerului Finanţelor Publice nr. 2861/2009 pentru aprobarea Normelor privind organizarea si efectuarea inventarierii elementelor de natura activelor, datoriilor si capitalurilor proprii, cu modificările şi completările ulterioare, Ordonanţei Guvernului nr.112/2000 pentru reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administativ teritoriale, aprobată prin Legea nr.246/2001, a Hotărârii de Guvern, nr. 841/1995 privind procedurile de transmitere fără plată şi de valorificare a bunurilor aparţinând instituţiilor publice;
  În temeiul art.129 alin.2 lit. c, art.139 alin.3 lit.g, art.154 alin.1, art.196 alin.1 lit.a şi art.361 alin.2 şi 3 din Ordonanţa de Urgenţă a Guvernului nr.57/2019 privind Codul administrativ, cu modificările și completările ulterioare;

HOTĂRĂŞTE:

Art.1. Se aprobă trecerea din domeniul public, în domeniul privat al municipiului Craiova, a unor bunuri de natura mijloacelor fixe, având datele de identificare prevăzute în anexele nr.1 şi 2 care fac parte integrantă din prezenta hotărâre, în vederea scoaterii din funcţiune, casării şi valorificării.
Art.2. Bunurile care trec în domeniul privat conform art.1, rămân în administrarea  Creşei Craiova şi Companiei de Apă „Oltenia” S.A., până la efectuarea operațiunilor legale de scoatere din funcțiune, casare şi valorificare a materialelor rezultate în urma acestei proceduri.
Art.3. Se mandatează Creşa Craiova şi Compania de Apă „Oltenia” S.A.,  prin reprezentanţii legali, să îndeplinească operaţiunile legale de scoatere din funcţiune, casare şi valorificare a materialelor rezultate în urma acestei proceduri pentru bunurile prevăzute la art.1.
  Art.4. Sumele obţinute din valorificarea bunurilor prevăzute la art.1, constituie venit la bugetul local.
                 Art.5.  Pe data prezentei hotărâri, se modifică în mod corespunzător Hotărârile Consiliului Local al Municipiului Craiova nr.147/1999, cu modificările şi completările ulterioare și nr.522/2007, cu modificările şi completările ulterioare.
               Art.6.  Primarul Municipiului Craiova, prin aparatul de specialitate: Serviciul Administraţie Publică Locală şi Relaţii cu Consiliul Local, Direcţia Patrimoniu, Creşa Craiova şi Compania de Apă „Oltenia” S.A. vor aduce la îndeplinire prevederile prezentei hotărâri.

